Bygg

Bygg er en plante med spiselige frø som blir brukt til mat for mennesker og dyr og som malt i ølproduksjon. Det brukes også i supper, komler, vaffelrøre og som garnityr. Mange bruker kokt bygg i stede for ris. Bygg er lett å kjenne på den lange snerpen som stikker på ved hvert korn. Bygg inneholder mye jern, karbohydrater og er rik på vitaminB.

I Norge er vårbygg den mest dyrkede kornarten på grunn av sin relativt korte veksttid, som er ca. 100 dager og dyrkes i de fleste områder. Bygg er veldig hardfør med tanke på temperatur, men tåler dårlig lav pH. Bygg har vært dyrket i over 10 000 år, og er trolig verdens eldste kulturplante.